CELEX: 31992R0164
Language: el
Date: 1992-01-24 00:00:00
Title: Κανονισμός ( ΕΟΚ ) αριθ. 164/92 της Επιτροπής της 24ης Ιανουαρίου 1992 για την παρέκκλιση από τον κανονισμό ( ΕΟΚ ) αριθ. 3829/87 όσον αφορά την προθεσμία υποβολής της δηλώσεως συγκομιδής των σταφυλιών στην επαρχία Agrigento ( Ιταλία ) για την περίοδο 1991/92

Avis juridique important

|

31992R0164

Κανονισμός ( ΕΟΚ ) αριθ. 164/92 της Επιτροπής της 24ης Ιανουαρίου 1992 για την παρέκκλιση από τον κανονισμό ( ΕΟΚ ) αριθ. 3829/87 όσον αφορά την προθεσμία υποβολής της δηλώσεως συγκομιδής των σταφυλιών στην επαρχία Agrigento ( Ιταλία ) για την περίοδο 1991/92  

Επίσημη Εφημερίδα αριθ. L 018 της 25/01/1992 σ. 0020 - 0020

ΚΑΝΟΝΙΣΜΟΣ (ΕΟΚ) αριθ. 164/92 ΤΗΣ ΕΠΙΤΡΟΠΗΣ  της 24ης Ιανουαρίου 1992  για παρέκκλιση από τον κανονισμό (ΕΟΚ) αριθ. 3929/87 όσον αφορά την προθεσμία υποβολής της δηλώσεως συγκομιδής των σταφυλιών στην επαρχία Agrigento (Ιταλία) για την περίοδο  1991/92Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 3 παράγραφος 4,  Εκτιμώντας:  ότιο κανονισμός (ΕΟΚ) αριθ. 3929/87 της Επιτροπής της 17ης Δεκεμβρίου 1987 σχετικά με τις δηλώσεις συγκομιδής παραγωγής και των αποθεμάτων των προϊόντων του αμπελοοινικού τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 2776/90 (4),  έχει προβλέψει, στο άρθρο 5 παράγραφος 1, την προθεσμία της 15ης Δεκεμβρίου για την προσκόμιση στις αρμόδιες αρχές των δηλώσεων συγκομιδής και παραγωγής για τα οινοποιήσιμα σταφύλια- ότι, λόγω των εξαιρετικών ατμοσφαιρικών συνθηκών που επεκράτησαν σε  μία ειδική ζώνη παραγωγής στη Σικελία της Ιταλίας, πρέπει να γίνει παρέκκλιση από την ημερομηνία προκειμένου να μπορέσουν οι γεωργοί να προβούν στον τρυγητό των σταφυλιών που καθυστέρησε από την κακοκαιρία-  ότι η Επιτροπή Διαχείρισης Οίνων δεν διατύπωσε γνώμη στην προθεσμία που όρισε ο πρόεδρός της  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1991/92 και κατά παρέκκλιση από το άρθρο 5 παράγραφος 1 του κανονισμού (ΕΟΚ) αριθ. 3929/87, οι παραγωγοί οίνου που προέρχεται από επιτραπέζια σταφύλια της επαρχίας του Agrigento (Ιταλία), του οποίου η ζύμωση θα περατωθεί το  αργότερο στις 25 Ιανουαρίου 1992, μπορούν να υποβάλουν τις δηλώσεις που αναφέρονται στα άρθρα 1 και 2 του προαναφερθέντος κανονισμού το αργότερο στις 31 Ιανουαρίου 1992.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Δεκεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιανουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 163 της 26. 6. 1991, σ. 6. (3) ΕΕ αριθ. L 369 της 29. 12. 1987, σ. 59. (4) ΕΕ αριθ. L 267 της 29. 9. 1990, σ. 30.